CELEX: E2014P0022
Language: da
Date: 2014-11-10 00:00:00
Title: Sag anlagt den 10. november 2014 af DB Schenker mod EFTA-Tilsynsmyndigheden (Sag E-22/14)

15.1.2015   
            
            
               DA
            
            
               Den Europæiske Unions Tidende
            
            
               C 11/17
            
         Sag anlagt den 10. november 2014 af DB Schenker mod EFTA-Tilsynsmyndigheden
   (Sag E-22/14)
   (2015/C 11/07)
   Schenker North AB, Schenker Privpak AB og Schenker Privpak AS (under ét »DB Schenker«) har ved advokat Jon Midthjell, Advokatfirmaet Midthjell AS, Grev Wedels plass 5, N-0151 Oslo, Norge, som befuldmægtiget den 10. november 2014 anlagt sag mod EFTA-Tilsynsmyndigheden ved EFTA-Domstolen.
   Sagsøgeren har nedlagt følgende påstande:
   
               1.
            
            
               EFTA-Tilsynsmyndighedens afgørelse af 9. september 2014 i sag nr. 75697 (DB Schenker) annulleres.
            
         
               2.
            
            
               EFTA-Tilsynsmyndigheden (og eventuelle intervenienter) tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Sagsøgerne, Schenker North AB og Schenker Privpak AB, der begge har vedtægtsmæssigt hjemsted i Sverige, og Schenker Privpak AS, der har vedtægtsmæssigt hjemsted i Norge, indgår i koncernen DB Schenker. Koncernen er en verdensomspændende speditør- og logistikkoncern ejet af Deutsche Bahn AG.
            
         
               —
            
            
               Ved dom af 7. juli 2014 i sag E-5/13, DB Schenker mod EFTA-Tilsynsmyndigheden, annullerede EFTA-Domstolen EFTA-Tilsynsmyndighedens afgørelse af 25. januar 2013 i sag nr. 73075 (DB Schenker) for så vidt, som der derved blev meddelt afslag på fuld eller delvis aktindsigt i medfør af artikel 4, stk. 4, og artikel 6 i afgørelsen om aktindsigt fra 2012 i dokumenter i de sager, der førte til EFTA-Tilsynsmyndighedens beslutning nr. 321/10/KOL (Norway Post — loyalty/discount system), og der blev meddelt afslag på den fuldstændige udgave af EFTA-Tilsynsmyndighedens beslutning nr. 321/10/KOL.
            
         
               —
            
            
               Den 17. juli 2014 modtog DB Schenker en skrivelse pr. e-mail fra EFTA-Tilsynsmyndigheden med meddelelse om, at Tilsynsmyndigheden igen havde besluttet at afslå aktindsigt i de omstridte dokumenter. DB Schenker blev opfordret til at indgive en bekræftende begæring, hvis den ønskede, at EFTA-Tilsynsmyndigheden skulle genoverveje sit standpunkt.
            
         
               —
            
            
               Den 27. august 2014 sendte DB Schenker en bekræftende begæring til EFTA-Tilsynsmyndigheden. Den 9. september 2014 sendte Tilsynsmyndigheden en e-mail til DB Schenker med en kopi af den afgørelse, hvorved DB Schenker igen fik afslag på hel eller delvis aktindsigt i medfør af artikel 4, stk. 4 og 6 i afgørelsen om aktindsigt fra 2012 i de samme dokumenter, dvs. dokumenterne i de sager, der førte til EFTA-Tilsynsmyndighedens beslutning nr. 321/10/KOL (Norway Post — loyalty/discount system), og fik afslag på adgang til den fuldstændige udgave af EFTA-Tilsynsmyndighedens beslutning nr. 321/10/KOL. DB Schenker har nedlagt påstand om annullation af denne beslutning under henvisning til artikel 36 i aftalen om oprettelse af EFTA-Tilsynsmyndigheden og -Domstolen.
            
         Sagsøgerne gør gældende, at EFTA-Tilsynsmyndigheden:
   
               —
            
            
               har tilsidesat undtagelsen vedrørende beskyttelsen af forretningsmæssige interesser i artikel 4, stk. 4, i afgørelsen om aktindsigt fra 2012 og forpligtelsen til tavshedspligt som omhandlet i EØS-aftalens artikel 122, artikel 14, stk. 4, i tilsyns- og domstolsaftalen og artikel 28, stk. 2, i kapitel II i protokol 4 i aftalen om oprettelse af Tilsynsmyndigheden og Domstolen og derved med urette tilbageholdt de omstridte dokumenter i strid med offentlighedens adgang til aktindsigt som fastsat i artikel 2, stk. 1, i afgørelsen om aktindsigt fra 2012.
            
         
               —
            
            
               har tilsidesat undtagelsen om hensynet til væsentlige samfundsinteresser i artikel 4, stk. 4, og artikel 4, stk. 6, i afgørelsen om aktindsigt fra 2012 i strid med offentlighedens adgang til aktindsigt som fastsat i artikel 2, stk. 1, i samme afgørelse.